Qumariq mahallasi. Qumariq mahallasi (T.Arslonqulov koʻchasi, 18) – Toshkent shahar Sergeli tumanidagi mahalla Aeroport yonida joylashgan. Qoʻshqoʻrgʻon, Asrobod, Koʻhna Qumariq, Qubaytepa, Oltinvodiy mahallalari bilan chegaradosh. Mahalla nomi uning hududidan oqib oʻtadigan Qumariq nomidan olingan. 1957-yil tashkil topgan. Aholisi 3 950 kishi (2008). Asosan oʻzbeklar, shuningdek, 10 ga yaqin millat vakillari yashaydi. Mahallada 20 ta koʻcha, 2 ta bolalar bogʻchasi, maktab, oziq-ovqat doʻkonlari, „Shaxtekstil“ korxonasi va boshqalar mavjud. Maydoni 251,6 gektar.